الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. ازمة لبنان 1958 كانت ازمة سياسية بسبب توترات سياسية ودينية فى البلد. واللي الجيش الامريكي اتدخل فيها عشان يخفف التوتر. فى يوليه 1958، لبنان كانت متهددة بان حرب اهليه تحصل بين المارونيين المسيحيين والمسلمين. التوتر مع مصر كان ابتدى قبلها فى 1956 لما الرئيس كميل شمعون الموالي للغرب - مسيحي - مقطعش العلاقات الدبلوماسية مع الدول الغربية اللى هاجمت مصر ايام ازمة السوية او العدوان الثلاثي، واللي ضايق الرئيس المصري جمال عبد الناصر. التوترات دي زادت اكتر لما كميل شمعون بيّن قرابة لحلف بغداد. جمال حس ان حلف بغداد الموالي للغرب كان بيشكل تهديد على القومية العربية. فمصر وسوريا اتحدوا فى الجمهورية العربية المتحدة. رئيس الوزرا اللبناني السني رشيد كرامي دعم جمال فى 1956 و1958. كرامي شكل حكومة مصالحة وطنية بعد ما الازمة انتهت. اللبنانين المسلمين دفعوا الحكومة عشان ينضموا للوحدة العربية اللى كانت لسة معمولة فى الوقت اللى المسيحيين كانوا عايزين يبقوا على التحالف مع الدول الغربية. كان فيه تمرد اسلامي مسلح واللي مده بالسلاح كانت الجمهورية العربية المتحدة عن طريق سوريا واللي خلى كميل شمعون يشتكي لمجلس ام الامم المتحدة.